Γιόσι Μπεναγιούν

Ο Γιόσι Σάι Μπεναγιούν (εβραϊκά: יוסי שי בניון‎) (γενν. 5 Μαΐου 1980) είναι Ισραηλινός πρώην επαγγελματίας ποδοσφαιριστής, ο οποίος αγωνιζόταν ως μέσος. Πέρασε το μεγαλύτερο μέρος της καριέρας του στην Αγγλία και ήταν αρχηγός της Εθνικής Ισραήλ. Γεννημένος στη Ντιμόνα, μερικές φορές αποκαλείται με το ψευδώνυμο «Το Διαμάντι από τη Ντιμόνα» στο Ισραήλ. Σήμερα κατέχει τη θέση του αθλητικού διευθυντή της Εθνικής Ισραήλ.Ο Μπεναγιούν έπαιξε για τη Χάποελ Μπερ Σεβά και τη Μακάμπι Χάιφα πριν μετακομίσει στη Ράθινγκ Σανταντέρ στην Ισπανία. Τρία χρόνια αργότερα, μετακόμισε στην Πρέμιερ Λιγκ για τη Γουέστ Χαμ Γιουνάιτεντ και αργότερα εντάχθηκε στη Λίβερπουλ. Το 2010, υπέγραψε στην Τσέλσι, όπου χρησιμοποιήθηκε σπάνια, όπου δόθηκε με δανεισμό στην Άρσεναλ και στη Γουέστ Χαμ, αλλά παρ΄ όλα αυτά κέρδισε το ΟΥΕΦΑ Γιουρόπα Λιγκ 2012–13. Μετά από αυτό, έμεινε ελεύθερος από τον σύλλογο και πέρασε μια σεζόν στη Φούτμπολ Λιγκ Τσάμπιονσιπ με τους Κουίνς Παρκ Ρέιντζερς, πριν επιστρέψει στη Μακάμπι Χάιφα. Αγωνίστηκε για 20 χρόνια στην Εθνική Ισραήλ, από το 1998 έως το 2018, είναι ο παίκτης με τις περισσότερες συμμετοχές όλων των εποχών του Ισραήλ, με 102 συμμετοχές και ο τρίτος σκόρερ όλων των εποχών του Ισραήλ, με 24 γκολ. Ο Μπεναγιούν κατέχει τη θέση του αθλητικού διευθυντή στην Μπεϊτάρ Ιερουσαλήμ, την τελευταία ομάδα του ως ποδοσφαιριστής.

 Ο Μπεναγιούν έπαιξε μια σεζόν στη Μακάμπι Τελ Αβίβ, σκοράροντας μόνο ένα γκολ πρωταθλήματος και αποτυγχάνοντας να κερδίσει κάποιο τίτλο. Στην αρχή της σεζόν 2017–18, ο Μπεναγιούν υπέγραψε στην Μπεϊτάρ Ιερουσαλήμ. Ξεκίνησε καλά, σκοράροντας τρία γκολ στο πρωτάθλημα, με την Μπεϊτάρ να κατατάσσεται μεταξύ των κορυφαίων του πρωταθλήματος, πριν χάσει τη θέση του στην πρώτη ομάδα τον Ιανουάριο και παίξει ελάχιστα. Ως αποτέλεσμα, άφησε την Μπεϊτάρ και υπέγραψε στη Μακάμπι Πετάχ Τίκβα. Μετά από ένα σύντομο πέρασμα από τη Μακάμπι Πετάχ Τίκβα, επέστρεψε στην Μπεϊτάρ Ιερουσαλήμ το 2019.Τον Απρίλιο του 2019, ο Μπεναγιούν ανακοίνωσε την αποχώρησή του από το ποδόσφαιρο. Ο Μπεναγιούν ήταν μέλος της Εθνικής Ισραήλ Κ16 που τερμάτισε στην 3η θέση στο Ευρωπαϊκό Πρωτάθλημα Κ16 του 1996.Έκανε το ντεμπούτο του για την Εθνική Ισραήλ ανδρών εναντίον της Πορτογαλίας σε φιλικό στις 18 Νοεμβρίου 1998, που ολοκληρώθηκε με εκτός έδρας ήττα με 2–0. Ο Μπεναγιούν σημείωσε το πρώτο του χατ τρικ σε έναν αγώνα των προκριματικών του Ευρωπαϊκού Πρωταθλήματος του 2000 εναντίον του Αγίου Μαρίνου στο Στάδιο Ραμάτ Γκαν στις 8 Σεπτεμβρίου 1999. Ο αγώνας έληξε με νίκη 8-0 για το Ισραήλ. Κατά τη διάρκεια των προκριματικών του Παγκοσμίου Κυπέλλου του 2006, ο Μπεναγιούν έγινε ο κορυφαίος σκόρερ της Εθνικής Ισραήλ, αφού ισοφάρισε τον εντός έδρας αγώνα με την Κύπρο (σε ένα παιχνίδι που έληξε 2–1 για το Ισραήλ) και σκόραρε δύο φορές εναντίον της Ελβετίας. Στο εκτός έδρας παιχνίδι της Κύπρου, έδωσε ασίστ για το νικητήριο γκολ, αφού ο Νιρ Νταβίντοβιτς απέκρουσε ένα κρίσιμο σουτ. Οι δυνατές εμφανίσεις του έδωσαν στο Ισραήλ μια ευκαιρία να προκριθεί στο Παγκόσμιο Κύπελλο, αλλά έχασε στη διαφορά τερμάτων. Λίγο πριν από τα προκριματικά του Ευρωπαϊκού Πρωταθλήματος του 2008, ο Μπεναγιούν έλαβε την αρχηγία της εθνικής ομάδας. Σε οκτώ συμμετοχές στα προκριματικά, ο Μπεναγιούν πέτυχε 2 γκολ. Στις 2 Σεπτεμβρίου 2010, ο Μπεναγιούν σημείωσε το δεύτερο χατ τρικ του, σε μία νίκηε με 3-1 εναντίον της Μάλτας. Ο Μπεναγιούν είναι ο παίκτης με τις περισσότερες συμμετοχές όλων των εποχών του Ισραήλ, με 102 συμμετοχές και ο τρίτος σκόρερ του Ισραήλ, με 24 γκολ. Μακάμπι Χάιφα Πρωτάθλημα Ισραήλ: 2000–01, 2001–02 Κύπελλο Ισραήλ: 2015–16 Γουέστ Χαμ Γιουνάιτεντ Κύπελλο Αγγλίας: Φιναλίστ 2005–06Τσέλσι ΟΥΕΦΑ Γιουρόπα Λιγκ: 2012–13Ατομικές Ισραηλινός Ποδοσφαιριστής της Χρονιάς: 2000–01 (Αγγλικά) Γιόσι Μπεναγιούν – Επιδόσεις στις διοργανώσεις της FIFA Διεθνείς συμμετοχές και γκολ του Γιόσι Μπεναγιούν (ενημερωμένο στις 14 Φεβρουαρίου 2011) στο RSSSF.com Γιόσι Μπεναγιούν στο BBC Sport maccabi-haifafc.walla.co.il Αρχειοθετήθηκε 2016-03-04 στο Wayback Machine. one.co.il Γιόσι Μπεναγιούν στο Twitter